Trump, Mattis mesazhe të ndryshme për krizën me Phenianin
Koreja e Veriut të mërkurën pranoi se kishte hedhur një raketë balistike që fluturoi mbi Japoni.
Sekretari i Mbrojtjes Jim Mattis theksoi të mërkurën se Shteteve të Bashkuara "nuk u mungojnë kurrë zgjidhjet diplomatike", kur vjen puna për të trajtuar krizën me Korenë e Veriut. Një koment që vjen pasi Presidenti Donald Trump tha se "bisedimet nuk ishin përgjigjja", ndaj kësaj çështjeje. Deklarata e zotit Mattis erdhi si përgjigje ndaj një pyetjeje rreth komentit në twitter të bërë të mërkurën nga presidenti Trump, lidhur me trajtimin që Shtetet e Bashkuara duhet t’i bëjnë kërcënimit që vjen nga Koreja e Veriut pas provës më të fundit të raketë balistike të këtij vendi që kaloi mbi Japoni. Të mërkurën sekretari amerikan mbrojtjes Jim Mattis u takua në Pentagon, me homologun e tij koreano-jugor Song Young-moo. Takimi zhvillohet ndërsa dy vendet përpiqen të gjejnë mënyrat se si t’i trajtojnë provokimet e fundit të Koresë së Veriut. "Vëmë re me besim se keni premtuar të rrisni shpenzimet e mbrojtjes nën presidentin e ri koreano-jugor. Ne duhet të vazhdojmë të thellojmë marrëdhënien tonë ushtarake, duke ngritur edhe me shumë nivelin e lartë të besimit që ekziston mes dy kombeve tona. Siç kemi parë, kërcënimi për sigurinë në veri-perëndim të Paqësorit është bërë më i ashpër ndaj dhe marrëdhëniet e kombeve tona në fushën e mbrojtjes bëhen më të rëndësishme se kurrë si dhe mbeten themeli i përpjekjeve ndërkombëtare për të zbutur veprimet agresive të Koresë së Veriut ", tha sekretari amerikan i Mbrotjes. Agjencia Qëndore Koreane e Lajmeve (KCNA), citoi udhëheqësin e Koresë së Veriut, Kim Jong Un të ketë thënë se prova me raketë ishte dhe hapi i parë i ushtrisë së Koresë së Veriut për operacionet e saj në Paqësor dhe Kryeministri i Japonisë Shinzo Abe dhe Presidenti i Koresë së Jugut, Mun Jae-in ranë dakord gjatë një telefonate mes tyre sot se duhet të ushtrohet presion maksimal mbi Korenë e Veriut në mënyrë që ajo të angazhohet në bisedime për zgjidhjen e krizës. 15 vendet anëtare të Këshillit të Sigurimit të OKB-së mund të kenë ndërmarrë hapin e parë në këtë drejtim, duke lëshuar mbrëmë gjatë një seance të jashtëzakonshme një deklaratë që dënon hedhjen e raketës mbi Japoninë. e Ambasadorja amerikane në OKB, Nikki Haley, u bëri thirrje vendeve të tjera të bashkohen në dënimin e Koresë së Veriut Presidenti Trump shkroi sot në Twitter se "Shtetet e Bashkuara për 25 vjet kanë biseduar me Korenë e Veriut dhe e kanë toleruar këtë vend. Bisedimet nuk janë përgjigja!" Ndërsa, në një deklarate të lëshuar të martën në lidhje me provën e fundit të Phenianit me raketë, Presidenti Trump tha se Por, ndërsa Kina u bashkua me dënimin e provës me raketë të Koresë së Veriut, i dërguari i saj u kërkoi vendeve anëtare të tregojnë përmbajtje dhe të shmangin veprimet provokuese që mund të përkeqësojnë situatën rajonale dhe të punojnë së bashku për të ruajtur paqen dhe stabilitetin në gadishullin Korean. Përfaqësuesit kinezë dhe rusë theksuan gjatë seancës së Këshillit të Sigurimit të OKB-së se nuk ka zgjidhje ushtarake për këtë çështje.